
Бүген иртән Рөстәм Миңнеханов хатыны Гөлсинә Миңнеханова белән Татарстан Республикасы Президентын сайлауларда тавыш бирүдә катнашты.

Алар Казанда Карл Маркс урамы, 10 нчы йортта урнашкан 42 нче сайлау участогында тавыш бирделәр.

Сайлау участогында барлык санитар таләпләр үтәлә – бинага кергән җирдә барысының да температурасын үлчиләр, сайлаучылар кулларын дезинфикацияләү чаралары белән эшкәртәләр, индивидуаль саклану чаралары – битлек һәм пирчәткәләр алалар.

Искәртәбез, Татарстанда 11 сентябрьдән 13 сентябргә кадәр Татарстан Республикасы Президентын сайлаулар, Россия Федерациясе Федерация Советы Дәүләт Думасына сайлап бетерүләр, Татарстан Республикасы Дәүләт Советына ике округ буенча сайлаулар, муниципаль сайлаулар уздырыла.

Моннан тыш, Казан кешеләре Казан шәһәр Думасы депутатларын сайлыйлар.
Рөстәм Миңнеханов Татарстан Республикасы Президентын сайлауларда тавыш бирүдә катнашты